Here is a page extracted from Wikipedia that may contain CSS, HTML, and a lot of unformatted text.

Title: Conchuncions adversativas en aragonés
Content: As conchuncions adversativas son as conchuncions que encaran dos oracions y termins sintacticos de tot u parcialment. En aragonés actual a conchunción adversativa mes comuns ye pero. Atras conchuncions adversativas son sindembargo, manimenos, sino y ciertas locucions conchuntivas.

Conchunción sindembargo y manimenos 
A forma sindembargo ye propia de l'aragonés occidental y a forma manimenos (mas ni menos) de l'aragonés oriental y aragonés centro-oriental dende o bergotés dica o benasqués. Sindembargo y manimenos dan un matiz emfatico.

Conchunción sino 
A conchunción sino tamién se fa servir en aragonés, (no ye trigo sino mestura).

Locucions conchuntivas adversativas 
Bi ha locucions conchuntivas con función adversativa como con tot y con ixo , con tot, encara que, a tamás que, por mas que, ecetra.

Conchunción adversativa mas/mes 
En aragonés medieval a conchunción mas/mes podeba tener sentiu adversativo como en francés y en as etapas medievals d'atras luengas romances:

Encara se puede sentir en belsetán, pero muit poco:
Mes se quiers cosa cal fer-s'iye.

Referencias

Bibliografía 
 Chabier Lozano Sierra: Aspectos Lingüisticos de Tella. Aragonés de Sobrarbe (Huesca). Gara d'Edizions - Prensas Universitarias de Zaragoza - Institución Fernando el Católico. 2010
 Francho Nagore: Gramática de la Lengua Aragonesa. Zaragoza. Mira Editores. 1989.

Adversativas
Aragones